Rəşid Şerif

**Rəşid İbrahim oğlu Həsənov** (*Rəşid Şerif*; ) — Azərbaycan teatr rəssamı, karikaturaçı, Azərbaycan Respublikasının əməkdar rəssamı (2011), Azərbaycan Dövlət Yuğ Teatrının baş rəssamı (1989-2020)

## Həyatı
Rəşid Şerif 1953-cü il 29 sentyabrda Bakı şəhərinin Mərdəkan qəsəbəsində anadan olmuşdur.

1976-cı ildə Əzim Əzimzadə adına Azərbaycan Rəssamlıq Məktəbini bitirmiş, elə həmin ildən S.Rəhman adına Şəki Dövlət Dram Teatrının quruluşçu rəssamı vəzifəsində çalışmağa başlamışdır.1989-cuildən – Yuğ Teatrının yarandığı vaxtdan ömrünün son gününə kimi teatrda baş rəssam kimi fəaliyyət göstərmişdi.

2003-cü ildə Estoniyanın Vilyan şəhərindəki “Uqala” teatrında “Dekameron” tamaşasının səhnə tərtibatının müəllifi olmuşdur.

Rəşid Şerif 1992-ci ildən karikaturaçı kimi bir sıra qəzetlərlə əməkdaşlıq etmişdir. 1997-ci ildən “Aydın doğan” Beynəlxalq karikatura müsabiqəsinin daimi iştirakçısı olmuş, 1996-2000-ci illərdə “İlin ən yaxşı karikaturaçısı” nominasiyası üzrə “Media açarı” mükafatına layiq görülmüşdür. “İnsan hüquqları: ikinci nəfəs” (Alma-Atı, Qazaxıstan, 1998-ci il) Beynəlxalq sərgi-seminarının iştirakçısı olmuşdur.

Bakı İncəsənət Mərkəzi (Bakı, 1995), Nizami Gəncəvi adına Milli Azərbaycan Ədəbiyyatı Muzeyi (Bakı, 1996), “Adile Naşit” Mədəniyyət Mərkəzi (İstanbul, Türkiyə, 1991), “Kodolinna Mayas” qalereyası (Tallin, Estoniya, 2003) kimi mötəbər sərgi salonlarında rəsm sərgiləri keçirilmişdir. Azərbaycan teatr rəssamlarının “Retrospektiv” (Bakı, 2005) adlı sərgisinin iştirakçısıdır.

1992-ci ildən Azərbaycan Teatr Xadimləri İttifaqının üzvü olub.
 
2011-ci ildə Azərbaycan Respublikası Prezidentinin müvafiq Sərəncamı ilə Əməkdar rəssam fəxri adına layiq görülmüşdür.

Rəşid Şerif 26 mart 2020-ci ildə Bakı şəhərində uzun sürən xəstəlikdən sonra vəfat etmişdir.

## Ailəsi
*Azərbaycanın görkəmli novator teatr rejissoru Vaqif İbrahimoğlunun qardaşı idi

## Qurluşçu rəssam olduğu tamaşalar
*“Açar” (Nizami Gəncəvi), 
*“Səma” (Şah İsmayıl Xətai), 
*“Gəl gedək”, “Gündoğan”, “Bircə qarış” (Ramiz Rövşən), 
*“Ümid”, “Ümid - 2” (Semyuel Bekket), 
*“Leyli demə”, “Yol”,“Dad”, “Vəsl”, “Hicr”, “Rəhm”, “Bəlayi-eşq”, “Yar”, “Ya rəbb”, “Rüsva”, “Əfğan”, “Rindü-şeyda” (Məhəmməd Füzuli), 
*“Yuxu” (Z.Marağayi), 
*“Sentimental vals”, “Birinci akt” (Anton Çexov), 
*“Yasaq” (Əbülqasım Firdovsi), 
*“Təskinlik verməyi unutmayın” (Antuan de Sent-Ekzüperi), 
*“Audiensiya”, “V ölçü”, “Uzun incə bir yoldayam” (Vaqif İbrahimoğlu), 
*“Dürlü xəbər” (Kitabi-Dədə Qorqud), 
*“Solğun çiçəklər” (Cəfər Cabbarlı), 
*“Adam uşağı” (Umay Minnur), 
*“Efirdə görüşənədək” (Əbdülqəni Əliyev), 
*“Pəncərə önündə” (Kamal Aslanov), 
*“Ən gülməli ölü” (Vaqif Bayatlı Odər), 
*“Rənglər” (Rəsul Rza), 
*“Ov” (Qoderzi Çoxelli), 
*“Cənab Ö” (Cəlil Məmmədquluzadə), 
*“Otello” (Vilyam Şekspir), 
*“Hop-hop” (Mirzə Ələkbər Sabir), 
*“Sən həmişə mənimləsən” (İlyas Əfəndiyev), 
*“Üz tuturam Tanrıya” (Fəxrəddin Salim), 
*“Arabir görüşməyə kişi axtarıram” (Rüstəm İbrahimbəyov), 
*“Dəvə yağışı”, “Axırdan sonra”, “Bir, iki, bizimki...” (Kamal Abdulla), 
*“Faust” (Yohann Volfqanq Göte), 
*“İlan dərisi” (Slabodan Şnayder), 
*“Olsun” (Yunus Əmrə), 
*“Midasın qulaqları” (Güngör Dilmen), 
*“Can üstə” (Afaq Məsud), 
*“O susurdu” (Süqoro Yamamoto), 
*“Kafkadan salam” (Frans Kafka), 
*“Tas” (Orxan Fikrətoğlu), 
*“Naməlum Axundzadə” (Mirzə Fətəli Axundzadə)

## İstinadlar